Súradnice: 49°12′17″S 16°10′28″V﻿ / ﻿49,20472°S 16,17444°V﻿ / 49.20472; 16.17444

**Náměšťská obora** (iné názvy: **Obora**, **Kralická obora**, **Obora Kralice**) je prírodná pamiatka, územie európskeho významu i kultúrna pamiatka ležiaca východne od mesta Náměšť nad Oslavou. V obore sa chovajú daniele škvrnité.

História
--------

Z hľadiska existencie a hospodárskeho využitia územia možno o obore nájsť prvú zmienku až v roku 1629, kedy Karel starší zo Žerotína predal panstvo svojmu švagrovi Albrechtovi z Valdštejna. Ako uvádza Dvorský (1908), v trhovej zmluve je uvedené: „Pán Karel starší zo Žerotína predáva dedičstvo svoje vlastné, totiž hrad a mestečko Náměšť ... s dvorom poplužným, pivovarom, mlynom, oborou, dvor Velký pole nazývaný pri obore", atď ...

Dominantnou pamiatkou je stavba letohrádku (lusthaus) vo východnej, kralickej časti odbory. Letohrádok nechal postaviť v prvej polovici 19. storočia Jindřich Haugwitz a je v štýle klasicizmu.

Ochrana
-------

Prírodnou pamiatkou bola Náměšťská obora potvrdená rozhodnutím Rady Kraja Vysočina z 22. mája 2012. Chránené územie zaberá plochu 285 ha a jeho nadmorská výška sa pohybuje od 360 m do 480 m n. m. Rozkladá sa v katastrálnych územiach Náměšť nad Oslavou a Kralice nad Oslavou. Predmetom vyhlásenia prírodnou pamiatkou bola zámocká obora ako biotop osobitne chránených druhov, ako je pižmovec hnedý *(Osmoderma eremita)*, fuzáč veľký *(Cerambyx cerdo)*, kováčik fialový *(Limoniscus violaceus)*, holub plúžik *(Columba oenas)*, krutohlav hnedý *(Jynx torquilla)*, včelár lesný *(Pernis apivorus)*, hríb *Boletus fechtneri* a tiež pre ochranu biotopov a druhov v EVL Náměšťská obora, nachádzajúce sa na území prírodnej pamiatky.

Európsky významnou lokalitou sa Náměšťská obora stala z rozhodnutia vlády Českej republiky nariadením vlády č. 132/2005 Zb. dňom 22. decembra 2004. Chránené územie zaberá plochu 286,5 ha a jeho nadmorská výška sa pohybuje od 360 do 480 m n. m.. Rozkladá sa v katastrálnych územiach Náměšť nad Oslavou, Kralice nad Oslavou a Otradice. Status Natura 2000 tu chráni fúzača veľkého *(Cerambyx cerdo)*, pižmovca hnedého *(Osmoderma eremita)* a kováčika *(Limoniscus violaceus)*.

Referencie
----------

1. ↑   *Stránky AOPK ČR* [online]. [Cit. 2017-03-06]. Dostupné online. (po česky)
2. 1 2  NATURA 2000. *Náměšťská obora* [online]. NATURA 2000, [cit. 2015-12-28]. Dostupné online. (po česky)
3. ↑  NPÚ. *Nemovité památky* [online]. NPÚ, [cit. 2015-12-28]. Dostupné online. (po česky)

### Literatúra

* DVORSKÝ, František. *Náměšťský okres*. Brno : Musejní spolek, 1908. 342 s. (Vlastivěda moravská; zv. Místopis.) (po česky)
* *Znaky a pečeti jihomoravských měst a městeček*. 1. vyd. Brno : Blok, 1979. 515 s. (po česky)
* WOLF, CHROUST, KOKEŠ, LOCHMAN. *Naše obory*. 1. vyd. Praha : SZN, 1976. (po česky)
* SEIDL, L. *Kulturně historický vývoj obory v Náměšti nad Oslavou*. Brno : MZLU v Brně, 2003. (po česky)

Pozri aj
--------

* Zoznam chránených území v okrese Třebíč

Iné projekty
------------

Commons
* Spolupracuj na Commons Commons ponúka multimediálne súbory na tému **Náměšťská obora**

Externé odkazy
--------------

* KOSOUR, Václav. *Zámecká obora* [online]. Náměšť nad Oslavou: Náměšť nad Oslavou, [cit. 2010-01-01]. Dostupné online. (po česky)
* Vyhláška ONV Třebíč o schválení prírodnej pamiatky
* Kultúrne dedičstvo kraja Vysočina

Zdroj
-----

*Tento článok je čiastočný alebo úplný preklad článku Náměšťská obora na českej Wikipédii.*

  


| * z
* d
* u
Chránené územia v okrese Třebíč |
| --- |
| Národné prírodné rezervácie | 
* Mohelenská hadcová step

 |
| Prírodné rezervácie | 
* Blatná hráz
* Dukovanský mlýn
* Habrová seč
* Havran
* Hošťanka
* Jedlový les a údolí Rokytné
* Mohelnička
* Na podlesích
* Opatovské zákopy
* Suchá hora
* Suché skály
* U hájenky
* U Jezera
* U Římské studánky
* U Trojáku
* Údolí Oslavy a Chvojnice
* Velká skála

 |
| Prírodné pamiatky | 
* Černá blata
* Habří
* Hájky
* Hluboček
* Jalovec
* Kamenný vrch
* Klučovský kopec
* Kobylinec
* Kozének
* Maršovec a Čepička
* Na Kopaninách
* Na skaličce
* Náměšťská obora
* Pazderna
* Ptáčovské rybníky
* Ptáčovský kopeček
* Syenitové skály u Pocoucova
* Špilberk
* U Lusthausu
* Urbánkův palouk

 |
| Prírodné parky | 
* Třebíčsko
* Střední Pojihlaví

 |